
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Mestský súd Bratislava III 79Ca/11/2024 1324201630 13. 11. 2024 Mgr. Eva Vallová ECLI:SK:MSBA3:2024:1324201630.2
ROZSUDOK V MENE SLOVENSKEJ REPUBLIKY Mestský súd Bratislava III v konaní pred sudkyňou Mgr. Evou Vallovou v spore žalobcu: Slovenský ochranný zväz autorský pre práva k hudobným dielam, Rastislavova 914/3 821 08 Bratislava, IČO: 00 178 454, zastúpeného: AK Herceg, s. r. o., Košická 56, 821 08 Bratislava, IČO: 35 890 240, proti žalovanému: PKC Slovakia, s. r. o., Kátovská 1131/12, 908 51 Holíč, IČO: 46 725 733, o zaplatenie 86,52 EUR s prísl. takto rozhodol: Žalovaný j e p o v i n n ý zaplatiť žalobcovi 86,52 EUR s úrokom z omeškania 5% ročne zo sumy 40,80 EUR od 27.05.2022 do zaplatenia, s úrokom z omeškania 5% ročne zo sumy 45,72 EUR od 07.07.2023 do zaplatenia do troch dní od právoplatnosti tohto rozsudku. Žalobcovi sa proti žalovanému p r i z n á v a nárok na náhradu trov konania 100%. odôvodnenie: 1. Žalobca sa žalobou doručenou súdu dňa 20.02.2024 domáhal proti žalovanému zaplatenia 86,52 EUR s príslušenstvom titulom nároku na autorskú oR. 2. Podľa § 273 zákona č. 160/2015 Z. z. Civilný sporový poriadok (ďalej len „C. s. p.“), súd môže aj bez nariadenia pojednávania rozhodnúť o žalobe podľa § 137 písm. a) rozsudkom pre zmeškanie, ktorým žalobe vyhovie, ak a) uznesením uložil žalovanému povinnosť v určenej lehote písomne vyjadriť sa k žalobe a v tomto svojom vyjadrení uviesť rozhodujúce skutočnosti na svoju obranu, pripojiť listiny, na ktoré sa odvoláva, a označiť dôkazy na preukázanie svojich tvrdení a žalovaný túto povinnosť bez vážneho dôvodu nesplnil, b) v uznesení podľa písmena a) poučil žalovaného o následkoch nesplnenia takto uloženej povinnosti vrátane možnosti vydania rozsudku pre zmeškanie a c) doručil uznesenie podľa písmena a) žalovanému do vlastných rúk. 3. Podľa § 275 C. s. p., odôvodnenie rozsudku pre zmeškanie žalovaného obsahuje stručnú identifikáciu procesného nároku a právny dôvod vydania rozsudku pre zmeškanie. 4. Podľa § 137 písm. a) C. s. p., žalobou možno požadovať, aby sa rozhodlo najmä o splnení povinnosti. 5. Súd dospel k záveru, že sú kumulatívne splnené podmienky na vydanie rozsudku pre zmeškanie žalovaného. Žalobou sa požaduje splnenie povinnosti. Žalovaný sa vôbec nevyjadril k žalobe po tom, ako mu súd doručil uznesenie zo dňa 17.07.2024 s uložením povinnosti vyjadriť sa k žalobe do 15 dní od jeho doručenia. V uznesení bol súčasne poučený o následkoch nesplnenia takto uloženej povinnosti vrátane možnosti vydania rozsudku pre zmeškanie. Uznesenie mu bolo doručené dňa 22.08.2024 do vlastných rúk.
6. Vzhľadom na uvedené skutočnosti a za použitia citovaných ustanovení Civilného sporového poriadku súd rozhodol rozsudkom pre zmeškanie žalovaného tak, že žalobe v plnom rozsahu vyhovel. 7. Podľa § 255 ods. 1 C. s. p., súd prizná strane náhradu trov konania podľa pomeru jej úspechu vo veci. 8. Žalobca mal v spore proti žalovanému plný úspech, preto mu súd podľa § 255 C. s. p. v spojení s § 262 ods. 1 C. s. p. priznal náhradu trov konania v plnom rozsahu, pričom o výške trov súd rozhodne v súlade s § 262 ods. 2 C. s. p. samostatným uznesením po právoplatnosti tohto rozsudku. V Bratislave 13. novembra 2024 Poučenie: Proti tomuto rozsudku v 1. výroku (povinnosť zaplatiť sumu s príslušenstvom) n i e j e p r í p u s t n é odvolanie okrem prípadov odvolania podaného z dôvodu, že neboli splnené podmienky na vydanie takého rozhodnutia a to do 15 dní od doručenia tohto rozsudku, na Mestskom súde Bratislava III, v dvoch vyhotoveniach. Ak žalovaný z ospravedlniteľných dôvodov zmeškal lehotu na podanie vyjadrenia podľa § 273 písm. a), môže do 15 dní odkedy sa o rozsudku pre zmeškanie dozvedel podať návrh na zrušenie rozsudku pre zmeškanie spolu s vyjadrením. Proti tomuto rozsudku v 2. výroku (trovy konania) j e p r í p u s t n é odvolanie do 15 dní odo dňa jeho doručenia, na Mestskom súde Bratislava III, v dvoch vyhotoveniach. Z odvolania musí byť zjavné, ktorému súdu je určené, kto ho robí, ktorej veci sa týka a čo sa ním sleduje, musí byť podpísané a tiež obsahovať uvedenie spisovej značky tohto konania. V odvolaní musí byť ďalej uvedené, proti ktorému rozhodnutiu (resp. výroku) smeruje, v akom rozsahu sa napáda, z akých dôvodov sa toto rozhodnutie považuje za nesprávne (odvolacie dôvody - § 365 C. s. p.) a čoho sa odvolateľ domáha (ako má odvolací súd rozhodnúť - odvolací návrh). Odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci (§ 365 ods. 1 C. s. p.). Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa osobitného predpisu (zákon č. 233/1995 Z. z. o súdnych exekútoroch a exekučnej činnosti).

Zdroj: KAUZIS.SK – https://www.kauzis.sk/judikatura/r/ECLI:SK:MSBA3:2024:1324201630.2 (dáta aktuálne k 8. 11. 2026). Záväzné je znenie zverejnené súdom.




